
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Πάκια της πολεοδομι- 
κής ενότητας Μολάοι - Πάκια της κοινότητας Ποικίων (ν. Λακω¬ 
νίας).. 1 

ΑΠΟΦΑΣΕΙΣ 

Τροποποίηση του ρυμοτομικού σχεδίου Έδεσσας στο Ο.Τ. 43 με τον 
χαρακτηρισμό χώρου για την ανέγερση Δικαστικού Μεγάρου και 
τον καθορισμό όρων και περιορισμών δόμησής του». 2 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(!) 

Έγκριση πολεοδομικής μελέτης του οικισμού Πάκια της πολεοδομικής 
ενότητας Μολάοι - Πάκια της κοινότητας Πακίων (ν. Λακωνίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν. 1337/1983 «Επέκταση των πολεοδομικών 
σχεδίων, οικιστική ανάπτυξη και σχετικές ρυθμίσεις» (ΦΕΚ 33/Α) 
όπως τροποποιήθηκε με το ν. 1512/1985 «Τροποποίηση και συμπλή¬ 
ρωση πολεοδομικών διατάξεων, ρύθμιση συναφών θεμάτων και θεμά¬ 
των του Ταμείου Νομικών» (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του ν. δ/τος της 17.7.1923 «Περί σχεδίων πόλεων 
κλπ.» όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 3 και 70 αυτού. 

3. Τις διατάξεις του ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α) και ειδικότερα τα άρθρα 6 (παρ. 1), 7, 8, 9 και 16 
όπως τροποποιήθηκαν με το άρθρο 13τουν. 1647/1986 «Οργανισμός 
Κτηματολογίου και Χαρτογραφήσεων Ελλάδας (ΟΚΧΕ) και άλλες σχε¬ 
τικές διατάξεις» (ΦΕΚ 141/Α). 

4. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

5. Την υπ’ αριθ. 64971/2842/1985 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση Γενικού Πο- 
λεοδομικού Σχεδίου (Γ.Π.Σ.) των οικισμών Μολάων του δήμου Μο- 
λάων και Πακίων της κοινότητας Πακίων του νομού Λακωνίας» (ΦΕΚ 
570/Δ). 

6. Την υπ’ αριθ. 51624/2522/1987 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση πολεοδομι¬ 
κής προμελέτης της πολεοδομικής ενότητας «Μολάοι - ΙΙάκια» του δή¬ 
μου Μολάων και της κοινότητας Πακίων (ν. Λακωνίας)». 

7. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 


Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

8. Την'υπ’ αριθ. Υ. 1436/1987 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Περιβάλλοντος, 
Χωροταξίας και Δημοσίων Έργων Μανόλη Παπαστεφανάκι» (ΦΕΚ 
549/Β). 

9. Την υπ’ αριθ. 1231/75/1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων «Χαρα¬ 
κτηρισμός ως πυκνοδομημένου τμήματος της πολεοδομικής ενότητας 
Μολάοι - Πάκια της κοινότητας Πακίων (ν. Λακωνίας)». 

10. Την από 22.7.1987 απόφαση του Νομάρχη Λακωνίας «Χαρα¬ 
κτηρισμός του οικισμού Πάκια της κοινότητας Πακίων ως περιαστικού 
οικισμού του δήμου Μολάων Λακωνίας» (ΦΕΚ 762/Δ). 

11. Τις υπ’ αριθ. 46 και 47/87 γνωμοδοτήσεις του κοινοτικού συμ¬ 
βουλίου Πακίων. 

12. Την υπ’ αριθ. 7η πράξη/θέμα3ο/15.10.87 γνωμοδότηση του 
Συμβουλίου Χωροταξίας, Οικισμού και Περιβάλλοντος ν. Λακωνίας. 

13. Την υπ’ αριθ. 66/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Εγκρίνεται το πολεοδομικό σχέδιο του οικισμού Πάκια της πολεοδο¬ 
μικής ενότητας Μολάοι - Πάκια της κοινότητας Πακίων (ν. Λακωνίας) 
με τον καθορισμό οικοδομήσιμων χώρων, οδών κοινοχρήστων χώρων 
και χώρου δημοτικού σχολείου όπως φαίνεται στα σχετικά πέντε (5) 
πρωτότυπα διαγράμματα σε κλίμακα 1:1000 που θεωρήθηκαν από τον 
Προϊστάμενο της Διεύθυνσης Πολεοδομικών Εφαρμογών με την υπ’ 
αριθ. 17204/1988 πράξη του και που συνοπτικά τους αντίτυπα δημο¬ 
σιεύονται με το παρόν διάταγμα. 

Άρθρο 2. 

Εγκρίνεται, όπως διατυπώνεται στα επόμενα άρθρα, ο πολεοδομικός 
κανονισμός του οικισμού Πάκια της κοινότητας Πακίων (ν. Λακωνίας) 
της οποίας το πολεοδομικό σχέδιο εγκρίνεται με το άρθρο 1 του παρό¬ 
ντος. 

Άρθρο 3. 

1. Στα οικοδομικά τετράγωνα που χαρακτηρίζονται στα διαγράμ¬ 
ματα με στοιχείο Α καθορίζονται χρήσεις γενικής κατοικίας όπως προσ¬ 
διορίζονται στο άρθρο 5 του π. δ/τος 81 /80) (ΦΕΚ 27/Α’/80) και ει¬ 
δικότερα οι χρήσεις: 

- κατοικίες και ξενώνες δυναμικού μικρότερου των 20 κλινών 

- εμπορικών καταστημάτων 

- χώρων συνάθροισης κοινού 

- πολιτιστικών κτιρίων 

- κτιρίων εκπαίδευσης 

- θρησκευτικών χώρων 

- χτιρίων χοινωνιχής Σΐρόνοιας 

- κτιρίων και γηπέδων στάθμευσης 

- παιδικών χαρών 

- κτιρίων περίθαλψης 

- επαγγελματικών εργαστηρίων 

- αθλητικών εγκαταστάσεων 

2. Στα οικοδομικά τετράγωνα που χαρακτηρίζονται με στοιχεία ΧΠ 
καθορίζονται χρήσεις χονδρεμπορίου όπως προσδιορίζονται στο άρθρο 6 
παρ. 1Θ, 1ι του π. δ/τος 81/80. 

3. Στα λοιπά οικοδομικά τετράγωνα καθορίζονται χρήσεις γενικής 
κατοικίας όπως προσδιορίζονται με το άρθρο 5 παραγρ. 1 του παρα¬ 
πάνω π. δ/τος. 

Άρθρο 4. 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δώδεκα (12) μέτρα 

Ελάχιστο εμβαδόν: τριακόσια (300)μ 2 

2. Κατά παρέκκλιση της προηγουμένης παραγράφου θεωρούνται άρ¬ 
τια και οικοδομήσιμα τα οικόπεδα τα οποία α) καΐά τη δημοσίευση του 
παρόντος διατάγματος έχουν: 

- Ελάχιστο πρόσωπο: οκτώ (8) μέτρα. 

- Ελάχιστο εμβαδόν: εκατόν είκοσι (120)μ 2 

β) προκύπτουν από την οριστική πράξη εφαρμογής της πολεοδομικής 
μελέτης ή προέρχονται από τις εισφορές σε γη σύμφωνα με το άρθρο 8 
του ν. 1337/1983 εφόσον έχουν τις διαστάσεις της προηγούμενης πε¬ 
ρίπτωσης α. 

γ) βρίσκονται εντός του ορίου του πυκνοδομημένου τμήματος του οι¬ 
κισμού του προϋφισταμένου του 1923, με όποιες διαστάσεις και εμβα¬ 
δόν είχαν κατά την 2.7.1968 ημέρα δημοσίευσης του από 15.6.68 β. 
δ/τος (ΦΕΚ 111/Δ/68). 

3. Επιπλέον των προϋποθέσεων των προηγουμένων παραγράφων τα 
οικόπεδα θεωρούνται άρτια και οικοδομήσιμα εφόσον στο οικοδομήσιμο 
τμήμα τους εγγράφεται κάτοψη κτιρίου μ,ε ελάχιστη επιφάνεια 50 μ 2 
και ελάχιστη πλευρά πέντε (5) μέτρων. 

4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας αυτών. 

5. Συντελεστής δόμησης: οκτώ δέκατα (0,8). 

6. α) Κατ’ εξαίρεση της προηγουμένης παραγράφου ορίζεται συντε¬ 
λεστής δόμησης 1,20 για οικόπεδα εμβαδού μικρότερου των 150μ 2 
που βρίσκονται εκτός του πυκνοδομημένου τμήματος του οικισμού του 


προΰφιστάμενου του 1923, εφόσον η συνολική επιφάνεια ορόφων δεν 
υπερβαίνει τα 120μ 2 . Η εξαίρεση αυτή έχει εφαρμογή μόνο σε οικόπεδα 
που έχουν προκύψει από κατάτμηση μέχρι την 10.3.1982, αφού αφαι- 
ρεθεί το εμβαδόν της εισφοράς σε γη που καθορίζεται στο ν. 1337/ 
1983. 

β) Επίσης ορίζεται συντελεστή!; δόμησης 1,20 για οικόπεδα που βρί¬ 
σκονται εντός των ορίων του πυκνοδομημένου οικισμού προ του 1923 
εμβαδού μικρότερου των 150μ 2 εφόσον η συνολική επιφάνεια ορόφων 
δεν υπερβαίνει τα 120μ 2 . 

7. Μέγιστο επιτρεπόμενο ύψος των κτιρίων οκτώ (8) μέτρα το οποίο 
προσαυξάνεται κατά 1,5 μέτρα για την κατασκευή της στέγης από βυ¬ 
ζαντινά ή ρωμαϊκά κεραμίδια. 

Η κατασκευή της στέγης είναι υποχρεωτική. 

Άρθρο 5. 

1. Απαγορεύεται η κατασκευή κτιρίων σε υποστηλώματα (ΡΙΕΟ- 
ΤΙ8). 

2. Απαγορεύεται η διαμόρφωση συνεχών εξωστών περιμετρικά των 
κτιρίων. 

3. Πάνω από τη στέγη των κτιρίων επιτρέπεται η κατασκευή καπνο¬ 
δόχων και ηλιακών συλλεκτών εφόσον εντάσσονται στην κλίση της στέ- 
■Πί· 

4. Τα ανοίγματα στις όψεις των κτιρίων απαγορεύεται να έχουν πλά¬ 
τος μεγαλύτερο των 1,20 μέτρων. 

5. Τα εξωτερικά κουφώματα κατασκευάζονται από οποιοδήποτε 
υλικό, πλην αλουμινίου και η μορφή τους πρέπει να προσαρμόζεται στη 
μορφή του οικισμού. 

Άρθρο 6. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Αναπληρωτή Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 15 Απριλίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αρι8. 450 (2) 

Τροποποίηση του ρυμοτομικού σχεδίου Έδεσσας στο Ο.Τ. 43 με τον 
χαρακτηρισμό χώρου για την ανέγερση Δικαστικού Μεγάρου και τον 
καθορισμό όρων και περιορισμών δόμησής του». 

Ο ΝΟΜΑΡΧΗΣ ΠΕΛΛΑΣ 

1. Τις διατάξεις του από 17.7.1923 όπως μεταγενέστερα τροποποι¬ 
ήθηκαν και συμπληρώθηκαν και ειδικότερα τα άρθρα 3, 9, 29 και 70. 

2. Τις διατάξεις του Ν. 1577/85 (ΦΕΚ 210/Α). 

3. Τις διατάξεις της Γ4δ/15883/1903/88 κοινής απόφασης των 
Υπουργών Προεδρίας της Κυβερνήσεως και αναπληρωτή ΠΕ.- 
ΧΩ.ΔΕ. 

4. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αριθμ. 1018/71 Ν. Δ/γμα 
(ΦΕΚ 220/Α) και με την παρ. 3 του άρθρου 34 του Ν. 1577/85 
(ΦΕΚ 210/Α). 

5. Τις διατάξεις του υπ’ αριθμ. 183/85 Π. Δ/τος (Φ.Ε.Κ. 70Α). 

6. Τις γνωμοδοτήσεις του δημοτικού συμβουλίου Έδεσσας με αρ. 
244/87 και 19/88, 

7. Την πράξη γνωμοδοτήσεως του Συμβουλίου Χωροταξίας, Οικι¬ 
σμού και Περιβάλλοντος του Νομού με αριθμ. 23/30.3.1988, αποφα¬ 
σίζουμε: 

Άρθρο 1. 

Εγκρίνεται η τροποποίηση του ρυμοτομικού σχεδίου Έδεσσας στο 
Ο.Τ. 43 με τον αποχαρακτηρισμό του χώρου με τα στοιχεία ΑΒΓΔΕΖΑ 


(όπως φαίνεται στο συνημμένο στην παρούσα και θεωρημένο από την 
προΐσταμένη του Τμήματος Πολεοδομίας και Πολεοδομικών Εφαρμο¬ 
γών (Τ.Π. & Π.Ε.) Ν. Πέλλας με την από 5.4.1988 πράξη της διά¬ 
γραμμα σε κλίμακα 1:500 από χώρο νηπιαγωγείου και τον χαρακτηρι¬ 
σμό του ως χώρου για την ανέγερση Δικαστικού Μεγάρου Έδεσσας. 

Άρθρο 2. 

Καθορίζονται οι εξής όροι και περιορισμοί δομήσεως για την ανέ¬ 
γερση του κτιρίου: 

Μέγιστο ποσοστό καλύψεως 40%. 

Επιβάλλεται η κατασκευή υπογείου ορόφου ή υποστύλου ισογείου για 
την στάθμευση αυτοκινήτων καθώς και η εξασφάλιση επαρκούς ακαλύ¬ 
πτου χώρου για την ίδια χρήση κατά την κρίση της Επιτροπής Πολεο- 
δομικού και Αρχιτεκτονικού Ελέγχου (Ε.Π.Α.Ε.). 

Κατά τα λοιπά ισχύουν οι όροι και περιορισμοί δόμησης της περιο¬ 

χή· 

Άρθρο 3. 

Η ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβερνήσεως. 

Αμέσως μετά την δημοσίευσή της ακριβές αντίγραφο του πρωτοτύ¬ 
που διαγράμματος σε κλ. 1:1000 που συνοδεύει την παρούσα απόφαση, 
αναρτάται επί δέκα πέντε (15) ημέρες σε εμφανές μέρος των γραφείων 
του Τ.Π. & Π.Ε. Ν. Πέλλας στο Διοικητήριο της Έδεσσας. 

Έδεσσα, 5 Απριλίου 1988 
Ο Νομάρχης 
ΝΙΚ. ΜΑΚΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




